Fișa de lucru nr. 1 

Disciplina: Educație antreprenorială
Unitatatea de învățare vizată: start-up – investiție - ROI (return on investment) - model de afaceri Canvas
Prezentarea unității de învățare: Este un document original creat de mine, cu scopul însușirii de către elevi a cunoștințelor aprofundate legate de start-up, investiții, ROI și model de afaceri Canvas. Astfel, elevii vor avea posibilitatea de a întelege și aplica în viața reală conceptele mai sus menționate. La rândul lor, elevii pot veni și cu alte exemple din viața personală.
Scop: didactic
Competența specifică vizată: utilizarea adecvată a conceptelor specifice antreprenoriatului start-up – investiție - ROI (return on investment) - model de afaceri Canvas
Condiții necesare desfășurării activității: tablă inteligentă/interactivă, calculator 
Contextul de invatare: lucru individual și în echipă, laborator
Timpul alocat: 50 de minute
[bookmark: _GoBack]Relevanța: invitarea unui antreprenor pentru a discuta în clasă despre inițierea afacerii sale și ROI


Numele elevului/elevilor: 
Clasa:
Data calendaristică: 

I) : Concepte-cheie
Definește următorii termeni:
· Startup;
· Investiție;
· ROI (return on investment);
· Model de afaceri Canvas.

II) : Exerciții 
1.  Creează un mini-plan de afaceri pentru o afacere cu produse ecologice. Include:
· Segmentul de clienți țintă;
· Propunerea de valoare;
· Canalele de distribuție;
· Structura de costuri.
2.  Analizează cazul antreprenorului Elon Musk. Ce lecții pot fi învățate din succesul și eșecurile sale inițiale?

III) : Simulare
Pregătește o prezentare de 3 minute pentru a convinge un grup de investitori să finanțeze ideea ta de afaceri prezentată mai sus. Folosește argumente bazate pe date și cercetări de piață.
[bookmark: _Hlk168559852][bookmark: _Hlk168571110]IV): Rezolvă următorul aritmogrif/joc de cuvinte încrucișate.  
Pe verticală vei descoperi cum se numește persoana care inițiază și gestionează o afacere, asumându-și riscuri financiare pentru profit.

1. Persoană care lucrează într-o organizație în schimbul unei remunerații.
2.  Proces de discuție între două sau mai multe părți pentru a ajunge la un acord.
3.  Act de cumpărare sau vânzare a unui bun sau serviciu.
4.  Elemente necesare pentru desfășurarea unei activități economice (financiare, umane, materiale).
5.  Știința care studiază producția, distribuția și consumul bunurilor și serviciilor.
6.  Diferența pozitivă între veniturile și cheltuielile unei afaceri.
7.  Probabilitatea de a suporta o pierdere sau un eșec în cadrul unei afaceri.
8.  Forța necesară pentru desfășurarea activităților și atingerea obiectivelor.
9.  Introducerea de idei, produse sau servicii noi pe piață.
10. Circumstanță favorabilă pentru a realiza un obiectiv.
11. Obligația de a răspunde pentru acțiunile și deciziile luate.

